open-index/open-wikipedia-markdown huggingface dataset:
Jone Matilainen

**Jone Matilainen** (s. 27. lokakuuta 1975 Pieksämäki) on suomalainen valokuvaaja ja muusikko.

## Ura
### Valokuvaajana
Matilainen opiskeli valokuvausta ja graafista suunnittelua Savon Ammatti- ja Aikuisopistossa Varkaudessa ja suoritti Audiovisuaalisen viestinnän tutkinnon keväällä 2011. Ammatti- ja erikoisammattiopintojaan hän jatkoi myöhemmin Visuaaliviestinnän Instituutti VVI:ssä Tampereella ja valmistui ensin ammattivalokuvaajaksi ja vuonna 2023 valokuvaajamestariksi. 

Hän aloitti oman Jone Matilainen Photography & Design -yrityksensä loppuvuodesta 2011. Yritys toimi alkuun pääosin Leppävirralla ja Varkaudessa, nykyisin Pieksämäellä sijaitsevasta studiosta käsin. Matilainen työskentelee paljon yritysvalokuvauksen sekä lehtikuvauksen maailmassa, mutta toimii myös edelleen muun muassa muoto- ja hääkuvaajana sekä Pieksämäen keskustan kivijalkaliike tuottaa perinteisiä valokuvaamopalveluita seudulla aiemmin toimineen Arvi J. Matilaisen hengessä ja perinteitä jatkaen.

Valokuvataiteen puolella Matilainen avasi vuonna 2021 viikinkiaiheisen *Road to Valhalla* -valokuvanäyttelyn, josta on muodostumassa useamman vuoden kattava projekti. Edellämainitut, sekä työprojektien valokuvat ovat saaneet menestystä kansainvälisissä FEP Awards-, sekä kotimaisissa Finnish Photo Awards- kilpailussa.

Matilaisen asiakaskuntaan kuuluvat muun muassa Osuuspankki, VR, Moilas Oy, Oma Säästöpankki, Franke ja Proxion ja hänen valokuviaan on julkaistu aikakauslehdissä kuten Seurassa, Apu-lehdessä ja Suomen Kuvalehdessä.. Asiakastöitä hän on tehnyt kattavasti Suomessa, sekä myös Ruotsissa, Espanjassa, Brittein saarilla ja Italiassa.

### Muusikkona
Muusikkona Matilainen tunnetaan metalliyhtye Gotham O.D:n rumpalina. Yhtye julkaisi useita virallisia julkaisuja ja keikkaili Suomen lisäksi muun muassa Baltiassa, Keski-Euroopassa ja Aasiassa.. Bändi lopetti toimintansa vuonna 2016. Nykyisin Matilainen soittaa alternative rock -yhtyeessä The Days Infinite.

## Näyttelyt

* *Mourning - Explorations in Sorrow*, 2013    
* *Sydämeni Matka*, yhteisnäyttely, 2015    
* *RO4R*- jatkuva onlinenäyttely, alkaen 2016  
* *+ - 13*, yhteisnäyttely, 2019 
*Road to Valhalla, 2021 https://www.roadtovalhalla.fi/

## Diskografia
### Albumit
#### Aenima
* 
* 

#### Kahlaamo
* 
* 
* 
* 

#### Gotham O.D
* 
* 

### Singlet / EP:t
#### Gotham O.D
* 
* 
* 
* 
* 
* *Sky on my Mind (2015)*
* *Deliverance (2016)*

### Musiikkivideot
#### Gotham O.D
* 
* 
* 
* *Sky on my Mind* (2015)
* *Deliverance* (2016)

## Lähteet

## Aiheesta muualla
* Jone Matilaisen portfolio ja kotisivut
* Jone Matilaisen haastattelu Headbanger's Helsinki- sivustolla 
* Jone Matilaisen haastattelu Savon Sanomissa 14.8.2013 
* Gotham O.D:n virallinen sivusto
* 
* 
*RO4R- onlinenäyttely  
*Road to Valhalla - valokuvanäyttely
*FEP Awards 2021-  tulokset
*FEP Awards 2022 - tulokset
*FEP Awards 2023 - tulokset
*Finnish Photo Awards 2021 - tulokset
*Finnish Photo Awards 2022 - tulokset
Timo Hakanen (jääkiekkoilija)

**Timo Hakanen** (s. 26. maaliskuuta 1977 Pori) suomalainen uransa lopettanut jääkiekkohyökkääjä. Hän edusti SM-liigassa kuuden kauden ajan Porin Ässiä ja yhdellä kaudella 13 ottelun verran Tampereen Tapparaa. Hän pelasi urallaan myös Itävallan ja Norjan pääsarjassa sekä Ruotsin alasarjoissa. San Jose Sharks varasi Hakasen NHL:ään  kuudennella kierroksella varausnumerolla 140. Hän ei kuitenkaan koskaan siirtynyt Pohjois-Amerikkaan.

## Tilastot

## Lähteet
*
Tommi Degerman

**Tommi Degerman** (s. 23. helmikuuta 1976 Helsinki) on suomalainen uransa lopettanut jääkiekkohyökkääjä.

Degerman teki SM-liigadebyyttinsä kaudella 1996–1997 Kiekko-Espoon paidassa. Hän ehti pelata 23 ottelua tehoin 2+0=2 ennen siirtymistään Bostonin yliopistoon, jossa hän pelasi loppukauden. Kauden jälkeen Mighty Ducks of Anaheim varasi Degermanin NHL:ään  yhdeksännellä kierroksella varausnumerolla 235. Hän pelasi vielä kolme kautta yliopistokiekkoa ennen paluutaan Suomeen. Kaudella 2000–2001 Degerman pelasi yhden SM-liigaottelun Espoo Bluesissa. Seuraavan kauden hän pelasi Pohjois-Amerikan ECHL-farmisarjassa.

## Lähteet
*
Kai Krohn

**Kai Juhani Ernst Krohn** (29. heinäkuuta 1936 Helsinki – 11. heinäkuuta 2023 Helsinki) oli Tampereen yliopiston lääketieteellisen teknologian professori. Krohn tunnetaan merkittävänä AIDS-tutkijana.

Kai Krohn väitteli lääketieteen ja kirurgian tohtoriksi vuonna 1966 ja valmistui patologian erikoislääkäriksi vuonna 1969. Hän julkaisi noin 200 tutkimusta immunologian ja immunopatologian aloilta.

Kai Krohn kuului huomattavaan kulttuurisukuun. Hänen isänsä Sven Krohn toimi Turun yliopiston filosofian professorina. Krohnilla oli neljä lasta ensimmäisestä avioliitostaan Leena A. Krohnin (o.s. Salo) kanssa, joista tunnetuimpia ovat Elokuvasäätiön entinen toimitusjohtaja Irina Krohn, helsinkiläinen kunnallispoliitikko Minerva Krohn ja teatteriohjaaja-näytelmäkirjailija Katja Krohn. Kai Krohnin serkkuja ovat muiden muassa kirjailijat Aarni Krohn, Leena Krohn ja Tiina Krohn, näyttelijä Heidi Krohn ja kuvataiteilija Inari Krohn.

Vuoden 2000 kunnallisvaaleissa Krohn valittiin Pälkäneen kunnallisvaltuustoon Vihreän liiton listalta. Pälkäneellä Krohn pyrki edistämään Pälkäneen rauniokirkon suojelua. Krohn aikoi alun perin arkkitehdiksi ja arkkitehtuuri säilyi hänen erikoisharrasteenaan.

## Tieteellinen ura
### Virustutkimus
Toimiessaan vierailevana tutkijana New Yorkin veripalvelussa Krohn kuvasi ensimmäisenä Hepatiitti B -viruksen rakenteen.

Krohn tutki vuodesta 1983 alkaen HI-virusta ja keskittyi AIDS-rokotteen kehittämiseen. Vuonna 1987 julkaistussa tutkimuksessa Krohnin ryhmä osoitti, että voi kulua yli vuosi tartunnasta siihen, että AIDS-testit antavat positiivisen tuloksen.

### Tampereen yliopisto
Krohn toimi vuosina 1973–1995 Tampereen yliopiston patologian professorina. Hän oli yksi Tampereen yliopiston lääketieteellisen teknologian instituutin perustajista ja toimi sen ensimmäisenä johtajana vuosina 1995–2001.

Krohn oli Tarton yliopiston kunniatohtori.

### APECED-geeni
Krohnin kokoama suomalais-japanilais-sveitsiläinen tutkijaryhmä identifioi APECED-geenin, ja antoi sille nimen AIRE (*autoimmune regulator*).

## Kirjallisuutta
* 
* 

## Lähteet
Turkinpippuri

Turkinpippuri viittaa seuraaviin:
* Turkinpippuri, chilin perinteinen nimitys
* Tyrkisk Peber, Fazerin makeinen
Kertomafunktio

**Kertomafunktio** (myös **laskeva kertoma(funktio)**) tarkoittaa erästä rekursiivisesti määriteltävää funktiota. Kun n on ei-negatiivinen kokonaisluku, niin kertomafunktio määritellään kaavalla
: \begin{cases}
x^{(0)} = 1, \\
x^{(n)} = x(x-h)(x-2h)\dots(x-(n-1)h), \quad n\geq 1.
\end{cases} 

Jos h=1 ja n on ei-negatiivinen kokonaisluku, niin silloin ­n^{(n)}=n!. Toisin sanoen jos sijoitetaan luvun x paikalle luku n, niin laskeva kertoma on sama asia kuin tavallinen luvun n kertoma n!.

Laskevan kertomafunktion tapaisesti voidaan määritellä myös **nouseva kertoma(funktio)** kaavalla
: \begin{cases}
x^{[0]} = 1, \\
x^{[n]} = x(x+h)(x+2h)\dots(x+(n-1)h), \quad n\geq 1.
\end{cases} 

## Lähteet
* 

### Viitteet
Here’s That Rainy Day

”**Here’s That Rainy Day**” (vap. suom. *Tässä se sadepäivä on*) on Jimmy Van Heusenin säveltämä ja Johnny Burken sanoittama musiikkikappale vuoden 1953 Broadway-musikaalista *Carnival in Flanders*. Kappaleen esitti musikaalissa Dolores Gray, joka palkittiin roolistaan Tony-palkinnolla huolimatta siitä, että näytelmän esittäminen keskeytettiin vain kuuden esityskerran jälkeen. ”Here’s That Rainy Daysta” on sittemmin tullut suosittu erityisesti jazzmuusikoiden keskuudessa. Frank Sinatra nosti laulun pinnalle vuoden 1959 albumillaan *[[No One Cares]]*, ja 1960-luvulla siitä muodostui jazzstandardi, jota nauhoittivat lukuisat artistit erittäin vaihtelevissa tyylilajeissa. Wes Montgomery ja Sérgio Mendes nauhoittivat kappaleesta bossa nova -tulkinnat, Dick Hyman äänitti sen stride-pianotyylillä ja Richard ”Groove” Holmes esitti sitä funk-tyylisenä. Balladina kappaleen ovat nauhoittaneet muun muassa Bill Evans ja Freddie Hubbard.

## Lähteet
Puikula (leipä)

**Puikula** on Fazer-leipomoiden leipäbrändi. Fazer Puikula -tuoteperheeseen kuuluu neljä makuvarianttia: ruis, kaura, mysli ja luomu. Leipien jyvät on valikoitu Fazerin omalla myllyllä. Fazer Puikula -ruisleivässä käytetään perinteistä taikinajuurta. Fazerin vuosikertomuksen mukaan Fazer Ruispuikula nousi vuonna 2012 Suomen myydyimmäksi leipätuotteeksi.

Fazerin soikionmuotoiset Puikulat ovat ammattikielellä niin sanottuja ”palaleipiä”, valmiiksi auki revittyjä annospaloja. Tästä muissa maissa lähes tuntemattomasta leipätyypistä on tullut Suomessa 1970-luvulta alkaen erittäin suosittu. Ensimmäisenä valmiiksi auki revittyjä ruisleipäpaloja alkoi valmistaa tamperelainen Linkosuo 1974. Puikuloiden tärkeimpiä kilpailijoita tuotekategoriassa ovat Fazerin omistaman Oululaisen Reissumies (1978) ja Vaasan Ruispalat (1991) muunnelmineen.

## Lähteet
Broomicephalus

**Broomicephalus** (nimen merkitys: *”Broomin pää”*) on sukupuuttoon kuollut Gorgonopsiaan kuuluva myöhäispermikautinen terapsidisuku. Siihen luetaan yksi laji *Broomicephalus laticeps*. Nimensä tämä terapsidi on saanut terapsideja tutkineen paleontologi Robert Broomin mukaan. 

Se on ainoa tunnettu gorgonopsi, jonka kallon leveys on suurempi kuin pituus. *Broomicephalus* kasvoi hieman yli metrin pituiseksi ja sen kallon pituus on 21 cm. Sen leuat olivat vahvat ja kulmahampaat litteät, kuten paljon myöhemmin eläneellä *[[Homotherium]]* sapelihammaskissalla. Kallon ominaisuuksien vuoksi *Broomicephalus* saattoi saalistaa kokoonsa nähden suuria eläimiä. Tämä terapsidi eli nykyisen Etelä-Afrikan alueella. *Broomicephalus* tunnetaan vain yhdestä kallosta. Tämä terapsidi saattaa oikeastaan kuulua sukuun *[[Clelandina]]*.
 

## Lähteet
Valuuttalaina

**Valuuttalaina** eli **valuuttaluotto** on muussa valuutassa kuin lainanottajan kotimaan rahassa määritelty rahalaina. 

Valuuttalainaan liittyy valuuttakurssiriski. Riski on pieni niillä asiakkailla, joilla on tuloja lainan valuutassa. Tällöin lainat ja saamiset kumoavat toisensa. Tällaisia asiakkaita ovat erityisesti vientiyritykset. Jos valuuttatuloja ei ole, kurssiriski on selvästi korkeampi. Tällaisia asiakkaita ovat yleensä kotimarkkinoilla toimivat yritykset ja yksityishenkilöt.

Suomessa kotimarkkinayritysten valuuttaluotot vapautuivat 1987. Tässä vapauttamisessa Suomi oli Euroopassa häntäpäässä. Vuodesta 1991 lähtien yksityishenkilötkin ovat saaneet ottaa valuuttalainaa.

Suomessa valuuttaluottojen määrä nousi erityisesti 1980-luvun lopulla merkittävästi. Tämä johtui siitä, että valuuttaluottojen korot olivat markkaluottojen korkoja selvästi alhaisemmat. Monet asiakkaat arvioivat korkoedun korvaavan jo muutamassa vuodessa 30 % devalvaation aiheuttaman valuuttakurssiriskin. Yritysten valuuttaluotot olivat suurimmillaan 1990–1992. Lainojen kallistuessa yllättävän devalvaation vuoksi 1990-luvun laman aikana takaisinmaksu aiheutti suuria ongelmia. Pankkikriisin lopputulos näkyi varsin hyvin juuri siinä, että Säästöpankkiryhmä, joka oli välittänyt vuonna 1987 vapautettuja valuuttaluottoja kaikkein eniten, kaatui. Informaatiota ei annettu riskeistä riittävästi.

## Lähteet
Chu Berry

**Leon Brown ”Chu” Berry** (13. syyskuuta 1910 Wheeling, Länsi-Virginia – 30. lokakuuta 1941 Conneaut, Ohio) oli yhdysvaltalainen jazz-saksofonisti. Berry opetteli soittamaan alttosaksofonia collegessa ollessaan ja vaihtoi 1920-luvun lopulla tenorisaksofoniin, jonka soittajana hän lukeutui 1930-luvulla jazzin arvostetuimpiin nimiin yhdessä Ben Websterin, Coleman Hawkinsin ja Lester Youngin ohella. Berry soitti Spike Hughesin, Teddy Hillin ja Fletcher Hendersonin orkestereissa ja liittyi vuonna 1937 Cab Callowayn kokoonpanoon. Hän soitti sessiomuusikkona myös muun muassa Teddy Wilsonin, Roy Eldridgen ja Lionel Hamptonin nauhoituksissa. Berry kuoli auto-onnettomuudessa 31-vuotiaana vuonna 1941.

## Lähteet
Cyonosaurus

**Cyonosaurus** (nimen merkitys: *”koiralisko”*) on sukupuuttoon kuollut gorgonopsien ryhmään kuuluva terapsidisuku, joka eli myöhäisellä permikaudella nykyisen Etelä-Afrikan alueella.

*Cyonosaurus* oli pienikokoinen peto, noin metrin pituinen ja sen kallon pituus on noin 15 cm. Sen kuono oli pitkähkö ja kulmahampaat pienehköt.

*Cyonosaurusta* ei pidä sekoittaa kynodonttiin *[[Cynosaurus]]*.
 

Tiedosto:Cyonosaurus longiceps.jpg|*Cyonosaurus longicepsin* kallo

## Lähteet
Valuuttatili

**Valuuttatili** on ulkomaan valuutan määräinen pankkitili. Kotimainen valuuttatili on tarkoitettu kotimaassa, esimerkiksi Suomessa asuvan suomalaisen valuuttatalletuksille. Ulkomailla asuvia suomalaisia ja Suomessa asuvia ulkomaalaisia varten tilimuoto on vaihdettava valuuttatili.

Valuuttatilejä ei Suomessa ole kovin paljon. Niitä on erityisesti ulkomaankauppaa käyvillä yrityksillä, mutta jossain määrin myös yksityisillä.

Valuuttatilillä on aina kurssiriski. Varallisuuden suojaamisessa taloudellisen tilanteen kärjistymisen varalta on vakavarainen pankki pankkien mukaan valuuttatiliä varmempi suoja.

## Lähteet
Halmaherankuhankeittäjä

**Halmaherankuhankeittäjä** (*Oriolus phaeochromus*) on kuhankeittäjien heimoon kuuluva varpuslintu.

## Levinneisyys
Halmaherankuhankeittäjää tavataan Indonesiassa. Sen on raportoitu olevan suhteellisen yleinen, ja laji on luokiteltu elinvoimaiseksi.

## Lähteet
Timorinkuhankeittäjä

**Timorinkuhankeittäjä** (*Oriolus melanotis*) on kuhankeittäjien heimoon kuuluva varpuslintu.

## Levinneisyys
Timorinkuhankeittäjää tavataan Indonesiassa ja Itä-Timorissa. Sen on kuvattu olevan harvinainen, mutta lajin ei uskota olevan vaarassa, ja se on luokiteltu elinvoimaiseksi.

## Lähteet
Bernie Piltch

**Bernard David "Bernie" Piltch** (12. elokuuta 1927 Montreal – 7. huhtikuuta 1983 Toronto) oli kanadalainen saksofonisti, klarinetisti ja huilisti. Hän opiskeli The Royal Conservatory of Musicissa klarinetinsoittoa Herbert Pyen johdolla 1940-luvulla ja sai tämän jälkeen sävellysopetusta Gordon Delamontilta.

Piltch soitti bebopia ja kuului muiden muassa Bobby Gimbyn, Benny Louisin, Bert Niosin ja Art Hallmanin johtamiin yhtyeisiin. Hän teki yhteistyötä myös Rob McConnellin, Norman Symondsin, Ron Collierin, Paul Hoffertin, Guido Basson, Johnny Burtin ja Jerry Tothin kanssa. Piltch soitti saksofonia lisäksi Toronton sinfoniaorkesterin kanssa muun muassa Symondsin teoksen *The Nameless Hour* esityksessä vuonna 1970. Hän myös kantaesitti orkesterin kanssa Harry Freedmanin sävellyksen *Scenario*. John Wyren *Bernie* bassoklarinetille, kuorolle ja lyömäsoittimille on omistettu Piltchille, joka kantaesitti sen 13. marraskuuta 1976.

Myös Piltchin pojista Robista ja Davidista tuli muusikoita, ja he esiintyivät isänsä kanssa 1970-luvun lopussa. Piltch sopeutui moniin eri tyylilajeihin, kuten hänen poikansakin omilla urillaan jazz- ja popmuusikkoina.

## Lähteet
Nieriät

**Nieriät** (*Salvelinus*) on lohikalojen lahkoon (Salmoniformes) ja lohien heimoon (Salmonidae) kuuluva kalasuku.

## Lajit
Sukuun kuuluu 51 lajia ja kolme sukupuuttoon kuollutta lajia.

* † *[[Salvelinus agassizi]]* (Garman, 1885)
* *[[Salvelinus albus]]* Glubokovksy, 1977
* *Salvelinus alpinus* (Linnaeus, 1758)
** *[[Salvelinus alpinus alpinus]]* (Linnaeus, 1758) – Nieriä, Rautu
** *[[Salvelinus alpinus erythrinus]]* (Georgi, 1775)
* *[[Salvelinus anaktuvukensis]]* Morrow, 1973
* *[[Salvelinus andriashevi]]* Berg, 1948
* *[[Salvelinus boganidae]]* Berg, 1926
* *[[Salvelinus colii]]* (Günther, 1863)
* *[[Salvelinus confluentus]]* (Suckley, 1859)
* *[[Salvelinus curilus]]* (Pallas, 1814)
* *[[Salvelinus czerskii]]* Dryagin, 1932
* *[[Salvelinus drjagini]]* Logashev, 1940
* *[[Salvelinus elgyticus]]* Viktorovsky & Glubokovksy, 1981
* *[[Salvelinus evasus]]* Freyhof & Kottelat, 2005
* *[[Salvelinus faroensis]]* Joensen & Tåning, 1970
* *[[Salvelinus fimbriatus]]* Regan, 1908
* *[[Salvelinus fontinalis]]* (Mitchill, 1814) – Puronieriä
* *[[Salvelinus gracillimus]]* Regan, 1909
* *[[Salvelinus grayi]]* (Günther, 1862)
* *[[Salvelinus gritzenkoi]]* Vasil'eva & Stygar, 2000
* *[[Salvelinus inframundus]]* Regan, 1909
* *[[Salvelinus jacuticus]]* Borisov, 1935
* *[[Salvelinus japonicus]]* Oshima, 1961
* *[[Salvelinus killinensis]]* (Günther, 1866)
* *[[Salvelinus krogiusae]]* Glubokovksy, Frolov, Efremov, Ribnikova & Katugin, 1993
* *[[Salvelinus kronocius]]* Viktorovsky, 1978
* *[[Salvelinus kuznetzovi]]* Taranetz, 1933
* *[[Salvelinus lepechini]]* (Gmelin, 1789)
* *Salvelinus leucomaenis* (Pallas, 1814)
** *[[Salvelinus leucomaenis imbrius]]* Jordan & McGregor, 1925
** *[[Salvelinus leucomaenis leucomaenis]]* (Pallas, 1814)
** *[[Salvelinus leucomaenis pluvius]]* (Hilgendorf, 1876)
* *[[Salvelinus levanidovi]]* Chereshnev, Skopets & Gudkov, 1989
* *[[Salvelinus lonsdalii]]* Regan, 1909
* *[[Salvelinus mallochi]]* Regan, 1909
* *[[Salvelinus malma]]* (Walbaum, 1792) – Härkänieriä
* *[[Salvelinus maxillaris]]* Regan, 1909
* *[[Salvelinus murta]]* (Sæmundsson, 1908)
* *[[Salvelinus namaycush]]* (Walbaum, 1792) – Harmaanieriä
* *[[Salvelinus neiva]]* Taranetz, 1933
* †* [[Salvelinus neocomensis]]* Freyhof & Kottelat, 2005
* *[[Salvelinus obtusus]]* Regan, 1908
* *[[Salvelinus perisii]]* (Günther, 1865)
* †* [[Salvelinus profundus]]* (Schillinger, 1901)
* *[[Salvelinus salvelinoinsularis]]* (Lönnberg, 1900)
* *[[Salvelinus schmidti]]* Viktorovsky, 1978
* *[[Salvelinus struanensis]]* (Maitland, 1881)
* *[[Salvelinus taimyricus]]* Mikhin, 1949
* *[[Salvelinus taranetzi]]* Kaganowsky, 1955
* *[[Salvelinus thingvallensis]]* (Sæmundsson, 1908)
* *[[Salvelinus tolmachoffi]]* Berg, 1926
* *[[Salvelinus umbla]]* (Linnaeus, 1758)
* *[[Salvelinus vasiljevae]]* Safronov & Zvezdov, 2005
* *[[Salvelinus willoughbii]]* (Günther, 1862)
* *[[Salvelinus youngeri]]* (Friend, 1965)

## Lähteet
Ryan Tedder

**Ryan Benjamin Tedder** (s. 26. kesäkuuta 1979 Tulsa, Oklahoma) on yhdysvaltalainen Grammypalkittu laulaja-lauluntekijä, musiikkituottaja, multi-instrumentalisti ja OneRepublic-yhtyeen keulahahmo.

Tedder on tuottanut ja kirjoittanut kappaleita myös muun muassa Maroon 5:lle, Jennifer Lopezille, Adelelle, Beyoncélle, Taylor Swiftille, One Directionille, Ellie Gouldingille, B.o.B:lle, Kelly Clarksonille, Far East Movementille, Jordin Sparksille, Leona Lewisille, Gym Class Heroesille ja T-Painille.

## Diskografia
### OneRepublic
* *[[Dreaming Out Loud]]* (2007)
* *[[Waking Up]]* (2009)
* *[[Native]]* (2013)
* *[[Oh My My]]* (2016)

## Lähteet

## Aiheesta muualla
* OneRepublicin viralliset sivut
Hopeatoffee

**Hopeatoffee** on alun perin Hellaksen lanseeraama salmiakin ja toffeen makuinen makeinen. Sen valmistaminen aloitettiin 1970-luvulla, jolloin se oli uusi tulokas makeistuotannossa, koska salmiakkia ei ollut aiemmin liitetty toffeeseen. 

Myöhemmin Hopeatoffeeta on valmistanut Leaf, joka valmisti sitä vuoteen 2009 asti. Suuren kuluttajakysynnän seurauksena Cloetta aloitti makeisen valmistamisen uudestaan syksyllä 2013. Alun perin Hopeatoffeeta valmistettiin patukkana, mutta myöhemmin sitä on myyty makeispusseissa. Nykyään Hopeatoffeen valmistusmaa on Italia.

Suomen Salmiakkiyhdistys palkitsi Hopeatoffeen vuonna 2008 Salmiakki Finlandia -palkinnolla vuoden parhaana salmiakkimakeisena.

Markkinoilla on ollut myös Minttusuklaatoffeeta ja Banaanitoffeeta. Nykyään jäljellä on vain Hopeatoffee sekä Tsinuskitoffee.

## Lähteet
Alan Hazeldine

**Alan Hazeldine** (5. heinäkuuta 1948 Glasgow – 10. marraskuuta 2008) oli brittiläinen kapellimestari ja pianisti. Hän valmistui Skotlannin kuninkaallisesta musiikki- ja draama-akatemiasta vuonna 1969. Hän opiskeli myös orkesterinjohtoa Vilem Tauskyn, Konstantin Ilievin ja Sergiu Celibidachen johdolla. Hazeldine johti Bulgariassa Sofian filharmonista orkesteria, jonka kanssa hän järjesti Ralph Vaughan Williamsin kuudennen sinfonian ensimmäisen esityksen Itä-Euroopassa. Hazeldine oli myös Vratsan sinfoniaorkesterin vierailevana kapellimestarina. Hän työskenteli Englannin kamariorkesterin, BBC:n skottilaisen sinfoniaorkesterin sekä skotlantilaisten ja englantilaisten balettiyhtiöiden kanssa.

Hazeldine perusti Corinthian Chamber Orchestran vuonna 1995. Hän oli myös North London Chorusin perustaja ja ensimmäinen johtaja 23 vuoden ajan. Hän toimi opettajana Guildhallin musiikki- ja draamakoulussa Lontoossa. Hän oli vuosina 1975–1988 naimisissa mezzosopraano Alison Mary Suttonin kanssa. Hän kuoli 60-vuotiaana syöpää sairastettuaan.

## Lähteet
Vanadis

**Vanadis** voi tarkoittaa seuraavaa:

* Vanadis, skandinaavisen mytologian Freija-jumalattaren lisänimi
* HMS Vanadis (1862), Ruotsin laivaston fregatti
* Vanadis, Helsingissä vuonna 1840 ilmestynyt aikakauslehti
* 240 Vanadis, päävyöhykkeen asteroidi.
Autopsychosis

__NOTOC__
**Autopsychosis** on venäläisen brutaalin death metalin yhtyeen Katalepsyn toinen studioalbumi. Se julkaistiin vuonna 2013 levymerkillä Unique Leader Records.

Albumin julkaisi yhtyeen kotimaassa Venäjällä Soulflesh Collector Records.

## Kappaleet
#
#
#
#
#
#
#
#
#
#
#

## Kokoonpano
;Yhtye
* Igor Filimontsev – laulu
* Dmitry – kitara
* Anton – kitara
* Anatoly – bassokitara
* Evgeny Novikov – rummut
* Denis Akulshin – kitara (kappaleessa "Needles of Hypocrisy (Interlude)")

;Tuotanto
* Serge Levochkin – tuottaja, miksaaja, masteroija
* Arkady Navaho – äänittäjä, miksaaja, masteroija
* Serge Penzensky – äänittäjä
* Dmitry Bubonets – valokuvat
* W. Smerdulak – kansitaide
* Phlegeton – logo

## Arvostelut
* Imperiumi: 8/10

## Lähteet

## Aiheesta muualla
* 
*
Juhani Wallenius

**Juhani "Bruutta" Wallenius** (7. helmikuuta 1956 Rauma – 27. helmikuuta 2014) oli suomalainen jääkiekkohyökkääjä ja -valmentaja.

Wallenius teki SM-sarjadebyyttinsä kaudella 1974–1975 Rauman Lukon paidassa. Hän pelasi urallaan yhteensä 11 kautta pääsarjatasolla SM-sarjassa ja SM-liigassa. Näistä yhdeksänä kautena hän edusti Rauman Lukkoa ja kahtena kautena Porin Ässiä. 

St. Louis Blues varasi Walleniuksen NHL:ään  15. kierroksella varausnumerolla 135, mutta hän ei koskaan siirtynyt pelaamaan Pohjois-Amerikan kentille.

Wallenius menehtyi kotonaan lyhyen aikaa sairastettuaan.

## Lähteet
*

### Viitteet
Jari Viitala

**Jari Viitala** (s. 1. joulukuuta 1958 Tampere) on suomalainen uransa lopettanut jääkiekkohyökkääjä. Hän teki SM-liigadebyyttinsä kaudella 1977–1978 Tampereen Ilveksen paidassa. Viitala pelasi urallaan yhteensä yhdeksän kautta SM-liigaa edustaen aina Ilvestä. Hän pelasi lisäksi kaksi kautta Ruotsin I-divisioonassa. Colorado Rockies varasi Viitalan NHL:ään  12. kierroksella varausnumerolla 190, mutta hän ei koskaan siirtynyt pelaamaan Pohjois-Amerikan kentille.

## Lähteet
*
Petteri Koskimäki

**Petteri Koskimäki** (s. 5. toukokuuta 1971 Helsinki) on suomalainen uransa lopettanut jääkiekkohyökkääjä. Hän ei lyhyen uransa aikana pelannut otteluakaan miesten joukkueissa, vaan pelasi esimerkiksi neljä kautta yliopistoliigaa Bostonin yliopiston joukkueessa. Ensimmäisen yliopistokauden jälkeen Pittsburgh Penguins varasi Koskimäen NHL:ään  kahdeksannella kierroksella varausnumerolla 152. Hän oli mukana voittamassa pronssia vuoden 1989 alle 18-vuotiaiden EM-kilpailuista.

## Lähteet
*
Kevin O’Neill

**Kevin O’Neill** -nimisiä henkilöitä ovat:

* Kevin O’Neill (s. 1953), sarjakuvapiirtäjä
* Kevin O’Neill (s. 1957), koripallovalmentaja.
Musick Brings Injuries

**Musick Brings Injuries** on venäläisen brutaalin death metalin yhtyeen Katalepsyn esikoisalbumi. Se julkaistiin vuonna 2007 levymerkillä Soulflesh Collector Records.

## Kappaleet
#
#
#
#
#
#
#

Cover-kappale "S.O.D" viittaa kappaleeseen "Symphony of Destruction".

## Kokoonpano
* Nikita – laulu (kappaleet 1 & 4–7)
* Mirus – laulu (kappaleet 5, 6)
* Konstantin "Helv" – kitara
* Serge – kitara
* Anatoly – bassokitara
* Alex – rummut

### Tuotanto
* Arkady Navaho – äänittäjä, miksaaja, masteroija
* Phlegeton Art Studio – grafiikka
* Andrey Karbukov – valokuvat

## Aiheesta muualla
* 
*
Vapaavarasto

**Vapaavarasto** on varasto, jossa maahantuotuja tavaroita voi purkaa, säilyttää ja pakata uudestaan sekä toisinaan jalostaakin ilman tullikäsittelyä. Sen tärkein ero vapaasatamaan on, että siinä ei ole satama-aluetta.

## Lähteet
Triumph of Evilution

**Triumph of Evilution** on venäläisen brutaalin death metalin yhtyeen Katalepsyn EP-levy. Se julkaistiin digitaalisena joulukuussa 2005.

Kaikki EP:n kappaleet ilmestyivät aikaisemmin samana vuonna julkaistulla samannimmisellä split-albumilla, jolla esiintyivät myös Fleshrot sekä Blunt Force Trauma.

## Kappaleet
#
#
#
#

## Kokoonpano
* Ruslan "Mirus" Iskandaroff – laulu
* Konstantin "Helv" – kitara
* Anton – kitara
* Anatoly Shishilov – bassokitara
* Andrey "Bauglir" Potsionov – rummut

## Arvostelut
* Sputnik Music: 4/5 

## Lähteet

## Aiheesta muualla
* Triumph of Evilution Discogsissa. 
*
Agnes Butcher

**Agnes Butcher** (myöhemmin *Agnes Boucher*; s. 11. huhtikuuta 1915 Edmonton) on kanadalainen pianisti ja pianopedagogi. Hän aloitti pianonsoiton opintonsa Brockvillessä, Ontariossa vuonna 1920, muutti Hamiltoniin 1924 ja opiskeli William Hewlettin johdolla. Vuonna 1934 Butcher jatkoi opintojaan Torontossa Viggo Kihlin ja Charles Peakerin johdolla, ja lisäksi vuodesta 1932 hän opetti itse Hamiltonin konservatoriossa. Hän teki ammattimaisen debyyttinsä vuonna 1935 esiintymällä Camille Saint-Saënsin toisen pianokonserton solistina Toronton Massey Hallissa.

Butcher asui vuosina 1938–1940 Unkarissa, jossa hän sai opetusta Béla Bartókilta. Elokuussa 1944 hän kantaesitti Healey Willanin c-mollikonserton, joka oli hänelle omistettu. Hän konsertoi Euroopassa, Kanadassa ja Yhdysvalloissa; hän oli muun muassa Hamiltonin filharmonisen orkesterin solistina vuonna 1953. Butcher lähti vuonna 1968 Maltalle ja vietti suurimman osan 1970-luvusta Ranskassa, Espanjassa, Italiassa ja Englannissa. Vuonna 1980 hän palasi Kanadaan. Hän soitti viimeisen resitaalinsa vuonna 1984. Ohjelmistoon kuului Beethovenin, Schumannin, Bartókin ja Rahmaninovin teoksia. Tuohon aikaan Butcher oli jo ottanut käyttöön sukunimen Boucher.

Vuonna 1987 Boucher antoi yli 200 pianonuotin kokoelman McMasterin yliopistolle. Kokoelmaan kuuluu muun muassa Willanin konserton käsikirjoitus. Vuonna 1987 Boucher lähti Canterburyyn, Englantiin, jossa hänen projekteihinsa kuului Bartókia käsittelevän kirjan kirjoittaminen.

## Lähteet
Liedon rautatieasema

**Liedon rautatieasema** (lyh. Leo, ruots. Lundo (Lnd), ratakm 256+708) on lakkautettu liikennepaikka Turku–Toijala-radan varrella Liedossa. Se sijaitsee noin 20 kilometriä Turusta koilliseen. Asemakiinteistöön kuuluu asemarakennuksen lisäksi VR:n käytöstä poistunut makasiinirakennus. Pihapiirissä on lisäksi vuonna 1878 kahden perheen asunnoksi rakennettu asuinrakennus, yhdistetty navetta-halkovaja ja sauna.

## Historia

Asema avattiin vuonna 1876 Tammentaan kylään ja sen ympärille kasvoi asutus- ja palvelukeskus, jota alettiin kutsua 1900-luvun alussa Tammentaan sijasta Asemankulmaksi. Asema on rakennettu Knut Nylanderin tekemien tyyppipiirustusten mukaan. Samoilla piirustuksilla rakennettiin myös Auran, Kyrön, Urjalan ja Matkun rautatieasemat. Vuonna 1960 taajamassa asui noin 700 ja 2010 noin 1&nbsp;100 henkeä.

Moottoritieyhteys Turkuun syrjäytti ratayhteyden ja asema muutettiin miehittämättömäksi vuonna 1990. Henkilöliikenne lopetettiin seuraavana vuonna ja liikennepaikka lakkautettiin 1999, jolloin myös purettiin ratapiha.

Nykyään asemarakennus on yksityisomistuksessa.

## Lähteet
* Iltanen, Jussi: *Radan varrella - Suomen rautatieliikennepaikat*, s. 107. Karttakeskus, 2009. .

## Aiheesta muualla
* Liedon Aseman kotisivut
Laviksen diskografia

Tämä on suomalaisen rap-artisti **[[Lavis|Laviksen]]** diskografia.

## Julkaisut
### Albumit
#### Laveerre
* *Saatan olla aika vitun köyhä CP* (2000, omakustanne)
* *Laveerre EP* (2000, omakustanne)
* *Finaali LP* (2000, omakustanne)
* *Suomen hip hopin Jeesus* (2001, Omistuz)
* *Edelleen köyhä ja paska* (2001, Omistuz)
* *100% Mukana Räp Pelissä - Nextillä Levelillä* (2001, Omistuz)
* *Kadunlakaisija* (2001, Omistuz)
* *RäppiRalli* (2002, omakustanne)
* *Taigan kutsu LP* (2002, omakustanne)
* *Amerikan vaarallisin turisti* (2002, omakustanne)
* *LazyFatBoy 4 Life* (2003, omakustanne)
* *Elämätön luuseri* (2003, omakustanne)
* *Evoluutio* (2003, omakustanne)
* *Miehen maailma* (2003, omakustanne)
* *Kaasupääfield 1* (2017, omakustanne)

#### KORSOug
* *urbanjoosgankstamuzik* (2001, omakustanne)
* *KORSOug Dynastia: Bonus Mies & Laveerre - satakahdeksankymmentäseitsemän tyyliä* (2002, omakustanne)

#### HEATH
* *Sex with Cacodemon* (2004, omakustanne)
* *Groin* (2005, omakustanne)

#### Jumal x10 Lavis
* *[[Gorgonzola Flow]]* (2008, Yellowmic)
* *[[Hanskat tiskiin]]* (2009, omakustanne)
* *[[Jumal x10 Lavis Instrumentaalit]]* (2009, omakustanne)

#### LAViS
* *[[Ookkonä huudeilt?!]]* (2009, Skill Street)
* *[[Instruja huudeilt?!]]* (2009, Skill Street)

## Nettijulkaisut
### Albumit
* *Kullikka* (2005)
* *Lyrikaalinen Bagebooli* (2006)
* *Mancini Beat Machine* (2008)
* *A Techno Meal a Day* (2009)
* *Massimo Xperiment* (2009)

### EP:t
* Jumal x10 Lavis - *DIGGOO EP* (2010)
* *2011 Shitz0rz* (2011)
* LAViS - *dööd* (2012)
* LAVIS - Takas saarel EP (2014)
* Jumal Velho - Keskel Metsää EP (2017)

### Kokoelmat
Julkaistu vuonna 2012. Sulkujen vuosinumero viittaa kappaleiden valmistumisvuosiin.
* iSight - *Quakebiisit* (1999)
* VA - *Pre-Laveerre Era* (1999-2000)
* LazyFatBoys - *Freestyles* (2003)
* Talk the Talk Allah - *TTA Paskat* (2005-2007)
* Big Bomb Mao - *Mao Ja Bommi* (2007)
* Jumal Velho - *Velhografia* (2008-2010)
* Lavis Danzos - *Piri Danzos Gogoelma* (2009-2010)

### Singlet
* NENÄ Inc. - *Nyt On Perjantai* (2010)
* Jumski Lavis - *Saatananmoinen Jumala* (2012)

## Musiikkivideot
### Jumal x10 Lavis
* *Pillu* (2008)
* *Texas Sex Ranger* (2008)

### Lavis Danzos
* *Tabascoa pizzaan 2 (piri-piri)* (2009)
* *Keitän poikaa* (2009)

### Lavis
* *Stunna Enso* (2009)
* *Masse majava* (2009)
* *Junnujoukkueen valmentaja* (2009)

### Jumal Velho
* *Aito Velho*  (2008)
* *Booli Anthem* (2009)
* Saunominen (2017)

### NENÄ Inc.
* *Nyt On Perjantai* (2009)

## Vierailijana

### Tuottanut
Pikkukuhankeittäjä

**Pikkukuhankeittäjä** (*Oriolus xanthonotus*) on kuhankeittäjien heimoon kuuluva varpuslintu.

## Levinneisyys
Pikkukuhankeittäjää tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Laji on edelleen laajalle levinnyt ja yleinen, mutta metsien tuhoutuminen sen levinneisyysalueella on nopeaa ja laajaa.

## Elinympäristö
Pikkukuhankeittäjä elää pääasiassa luonnontilaisissa metsissä 1&nbsp;220 metrin korkeuteen asti.

## Lähteet
Jari Andersson

**Jari Andersson** (s. 31. toukokuuta 1970 Keuruu) on Sylvään koulun rehtori sekä poliitikko. Lehdistössä *kurirehtorin* maineen toiminnallaan saanut Andersson on ottanut kantaa muun muassa opiskelijoiden tupakanpolttoon sekä koulukiusaamisen estämiseen. Andersson oli kokoomuksen ehdokas europarlamenttivaaleissa 2014. Hän oli myös ehdolla vuoden 2022 aluevaaleissa sekä tuli valituksi. Hän toimii useissa luottamustoimissa.  

## Luottamustoimet
* Sastamalan kaupunginvaltuuston puheenjohtaja elokuusta 2021 alkaen
* Sastamalan kaupunginhallituksen puheenjohtaja vuodesta 2009–2017
* Vammalan kaupunginvaltuuston puheenjohtaja 2005–2008
* Kuntaliiton opetus- ja kulttuuriasiain neuvottelukunnan jäsen 2005–2008
* Vammalan ja Sastamalan kaupunginvaltuuston jäsen 2001–
* Oppilashuoltoon liittyvän lainsäädännön uudistamistyöryhmän jäsen 2005–2006 ja 2008–2009

## Lähteet

## Aiheesta muualla
* Jari Anderssonin verkkosivut
Martti (Hyvinkää)

**Martti** on yksi Hyvinkään kaupunginosista. Se sijaitsee Hyvinkään keskustasta kaakkoon pääradan itäpuolella ja valtatien 25 pohjoispuolella. Vuonna 1844 laaditussa Hyvinkään asemanseudun kartassa esiintyy Martin torppa. Torppaa asutti 1800-luvun lopulla suutari Martti Pinni. Torpan asukkaiden suosta raivaama alue tunnettiin nimellä *Martinkorpi*. 

Martti on etenkin lapsiperheiden suosima kaupunginosa, jossa on runsaasti pientaloasutusta ja joka on kasvanut 2000-luvulla.

Martti rajautuu luoteessa Rääkänpäähän, pohjoisessa Pavinmäkeen, idässä Tapainlinnaan ja etelässä Martinlehtoon. Lännessä sen rajana toimii Suomen päärata.

## Lähteet
* 
* 
### Viitteet
Vapaasatama

**Vapaa talousalue** (**Vapaasatama** tai  '''vapaakauppa-alue''' ) on talousalue  tai sen osa, joka käsittää maa- ja merialueen. Se on erotettu siihen liittyvän maan tullialueesta, ja se on samassa asemassa kuin ulkomaat. Vapaa talousalueen maahantuotuja tavaroita voi purkaa, varastoida, pakata uudelleen ja luvan perusteella jalostaakin***' sekä myös viedä edelleen muihin maihin ilman tullikäsittelyä. Vapaa talousalueen tarkoitus on edistää kauttakulkuliikennettä ja -kauppaa.***'

## Historia
Varhainen vapaasatamajärjestelmä syntyi Italiassa 1500-luvulta alkaen. Livorno oli historian ensimmäinen vapaasatama 1547. Sitä seurasivat Genova (1596), Napoli (1633) ja Venetsia (1661). Marseille perustettiin Ranskan vapaasatamaksi vuonna 1669, mutta kansalliskokous (1792–1795) lakkautti sen.

## Nykyiset

## Katso myös
*vapaavarasto

## Lähteet
Gabriel Charpentier

**Gabriel Moïse Charpentier** (13. syyskuuta 1925 Richmond, Quebec – 7. marraskuuta 2019) oli kanadalainen säveltäjä. Hän opiskeli pianonsoittoa Richmondissa ja Trois-Rivièresissa. Vuosina 1940–1945 häntä opettivat Hervé Cloutier ja Fernand Graton Jean-de-Brébeuf Collegessa. Hän sai opetusta lisäksi Jean Papineau-Couturelta. Opiskellessaan hän löysi Bergin, Debussyn, Schönbergin, Stravinskyn sekä Webernin teokset, ja vuosina 1945–1947 hän oli benediktiinien luona St-Benoît-du-Lacissa opiskellen samalla gregoriaanista laulua. Charpentier viimeisteli opintonsa Pariisissa (1947–1953), jossa hänen opettajiinsa lukeutui Nadia Boulanger.

Charpentier toimi vuosina 1954–1980 ohjelmakoordinaattorina ja taiteellisena konsultanttina CBC:n ranskankielisessä televisiossa. Kesinä 1955–1956 Charpentier piti musiikin historian kursseja Montrealin McGill-yliopistossa. Hän opetti myös vuosina 1961–1964 Kansallisessa teatterikoulussa. Hän oli Pro Musica Societyn taiteellisena johtajana vuosina 1980–1981 ja sai vuonna 1983 Canada Councilin Victor M. Lynch–Staunton-stipendin.

Gregoriaaninen laulu vaikutti Charpentierin työhön voimakkaasti. Hänen tuotantoonsa kuuluu muun muassa teatteriin ja elokuviin sävellettyä musiikkia. Hän sävelsi myös vokaalimusiikkia ja cembalosävellyksiä.

Sävellystyönsä ohella Charpentier julkaisi myös omia runojaan. Hän istui Canada Councilin hallintoneuvostossa 1965–1975. Hän oli Canadian Music Centren ja Kanadan säveltäjäliiton jäsen. Francean Campbell kirjoitti Charpentierista marraskuussa 1970, että säveltäjä ei ole koskaan omaksunut sarjallisuutta tai muuta tiukkaa järjestelmää, mutta on avoin uusille äänille ja tekniikoille, olipa niiden alkuperä luonnollinen tai elektroninen.

## Lähteet
Papintodistus

**Papintodistus** () oli aiemmin Suomessa asiakirja, jonka antoi pappi erilaisiin tarkoituksiin. Nykyään vastaavan todistuksen nimenä on virkatodistus.
__NOTOC__
## Säännökset papintodistuksesta
Papintodistusten antamisesta säädettiin vuonna 1918 annetussa asetuksessa.

Jos yksityinen henkilö halusi toista kuin itseään, vaimoaan tai lastaan taikka hänen hoitonsa ja suojeluksensa alaista henkilöä koskevaa todistusta kirkonkirjan mukaan iästä, maineesta, sukulaisuudesta tai syntymä- tai kuolinajasta, hänen tuli saada sellainen, mutta tarkoitus, johon todistusta pyydettiin, oli samalla ilmoitettava ja merkittävä todistukseen.

Sen sijaan niin kutsutun mainetodistuksen tuli sisältää ainoastaan tieto siitä, nauttiko henkilö kansalaisluottamusta siihen aikaan, kun todistus kirjoitettiin.

Papintodistuksen antamista koskevia säännöksiä sovellettiin myös eriuskolaisseurakunnan johtajaan sekä siviilirekisteriviranomaiseen.

## Katso myös
* Virkatodistus

## Lähteet
### Kirjallisuusviitteet

### Lakiviitteet
Oliivikuhankeittäjä

**Oliivikuhankeittäjä** (*Oriolus sagittatus*) on kuhankeittäjien heimoon kuuluva varpuslintu.

## Levinneisyys
Oliivikuhankeittäjää tavataan Australiassa, Indonesiassa ja Papua-Uudessa-Guineassa. Sitä on kuvattu paikallisesti yleiseksi, ja laji on luokiteltu elinvoimaiseksi.

## Lähteet
Papinkirja

**Papinkirja** voi tarkoittaa seuraavia:

* Papintodistus, papin antama todistus kirkonkirjojen perusteella
* Kirkonkirja, puhekielessä esim. "nimi papinkirjoissa"
Kaarlo Vallinharju

**Kaarlo (Karl) Viljam Vallinharju**, vuoteen 1935 *Vallin* (20. tammikuuta 1904 Helsinki – 27. maaliskuuta 1991) oli suomalainen näytelmäkirjailija. 

Vallinharju toimi Pienviljeljäliiton nuoriso-ohjaajana ja kouluttajana.

## Näytelmiä
* *Pieni Auervaara*: 1-näytöksinen näytelmä. Kulttuurityö r.y, Helsinki 1948
* *Elämän ja kuoleman rajalla*: 2-näyt. näytelmä luokkasodan ajoilta. Valistuskeskus, Lahti 1948
* *Sotalesken vappu*: 1-näytöksinen näytelmä.

## Lähteet
*  (Arkistolinkki)
* Pienviljelijäliiton historiaa (Kansan arkisto) 

### Viitteet
Jorma Hinkka

**Jorma Hinkka** (s. 12. tammikuuta 1943 Helsinki) on suomalainen graafinen suunnittelija.

Hinkka toimi Taideteollisuusopistosta vuonna 1968 valmistuttuaan mainospiirtäjänä ja tv-graafikona ja sitten art directorina mainostoimistoissa Lintas, SEK, Anderson & Lembke ja Konsepti, jota oli mukana perustamassa 1983. 1990-luvulta saakka hän on keskittynyt kirjojen muotoiluun ja typografiaan omassa Graafiset Neliöt -yrityksessään.

Hän on suunnitellut vuodesta 1992 alkaen noin 200 kirjaa ja portfoliota, joista noin 130 on valokuvakirjoja.

Hinkka palkittiin urastaan Platinahuipulla Grafia ry:n Vuoden huiput 2010 -tapahtumassa. Vuoden graafikoksi Hinkka nimettiin 1997. Vuonna 2019 hän sai Pro Finlandia -mitalin.

Vuonna 2012 Jorma Hinkka ja Erja Hannula lahjoittivat 1980-luvulta saakka keräämänsä parinsadan taidevalokuvan kokoelman Suomen valokuvataiteen museolle. Suomalaisten töiden lisäksi kokoelmaan kuului teoksia muun muassa Édouard Boubat’lta, Henri Cartier-Bressonilta ja Larry Clarkilta.

Hinkka on piirtänyt Helsingin Jokerien alkuperäisen logon.

## Teoksia
**Valokuvan taide: suomalainen valokuva 1842–1992*, Suomalaisen Kirjallisuuden Seura 1992, yhdessä Jukka Kukkosen ja Tuomo-Juhani Vuorenmaan kanssa.
**Valtion tiedonjulkistamispalkinto 1993
**Graafisen suunnittelijan toinen kieli ja muita kirjoituksia*, Aalto-yliopisto 2012, 
**Herbie Kastemaa, alitajunnan kalastaja.* Yhdessä Hannu Konttisen kanssa. Talentum 2012.
**Valokuva taiteeksi, Hannula & Hinkka -kokoelma*, yhdessä Elina Heikan, Erja Hannulan, Sofia Lahden ja Tuomo-Juhani Vuorenmaan kanssa. Aalto-yliopisto 2013. .
**Hommage à R. Mutt 1917–2017, Marcel Duchampin kolme pisoaaria ja 12 kopiota*. Sémiosquare 2017, 

## Lähteet

## Aiheesta muualla
*Jorma Hinkan töitä Graafiset Neliöt -yrityksen sivustolla 
*Jorma Hinkan Grafia-lehdessä ilmestyneitä kirjoituksia
Niklas Sivelöv

**Niklas Sivelöv** (s. 1968) on ruotsalainen pianisti. Hän debytoi solistina vuonna 1991, jolloin hän esitti Tukholman kuninkaallisen filharmonisen orkesterin kanssa Béla Bartókin toisen pianokonserton. Hän on sittemmin tehnyt yhteistyötä sellaisten kapellimestarien kuin Esa-Pekka Salosen, Leif Segerstamin, Thomas Dausgaardin, Jukka-Pekka Sarasteen, Kees Bakelsin, Alan Gilbertin, Paavo Berglundin ja Kazufumi Yamashitan kanssa.

Kamarimuusikkona Sivelöv on esiintynyt muiden muassa Mark Peskanovin, Leonid Gorohovin, Martin Fröstin, Patrick Gallois'n ja Malena Ernmanin kanssa.

Sivelöv voitti omien Carl Michael Bellmanin musiikista tekemiensä sovitusten levytyksestä Independent Music Awardin; hän sekä voitti parhaan klassisen albumin palkinnon että tuli valituksi yleisön suosikiksi. Hänet valittiin Steinway Hall of Fameen. Hän on voittanut Diapason d'Orin Franz Berwaldin konserton levytyksestä. Hän on Tanskan kuninkaallisen musiikkiakatemian professori Kööpenhaminassa. Sivelöv on myös säveltänyt omia teoksiaan erilaisille kokoonpanoille.

## Lähteet
Leski- ja orpokassa

**Leski- ja orpokassa** oli aiemmin Suomessa nimitys eläkelaitokselle, josta maksettiin kassan osakkaan kuoltua eläkettä osakkaan leskelle ja turvattomille alaikäisille lapsille kassan sääntöjen mukaan.

Suomessa oli 1900-luvulla muun muassa seuraavat eläkelaitokset, joista maksettiin tällaisia eläkkeitä:
* Siviilivirkakunnan leski- ja orpokassa
* Kirkollisvirkakunnan leski- ja orpokassa
* Kansakoulunopettajain leski- ja orpokassa
* Sotaväen ja eräiden kulkulaitosvirastojen leski- ja orpokassa
* Puolustuslaitoksen leski- ja orpokassa

Lisäksi seuraavat eläkelaitokset maksoivat eläkkeitä leskille ja orvoille, vaikka niiden nimenä ei ollut leski- ja orpokassa:
* Kouluvirkakunnan eläkekassa
* Valtionrautateiden eläkelaitos
Primera Divisiónin kausi 1929

**Espanjan jalkapallon [[Primera División]]**in ensimmäinen kausi alkoi helmikuussa 1929 ja kausi päättyi heinäkuussa. Historian ensimmäisen Espanjan  mestaruuden voitti FC Barcelona.

## Sarjataulukko

## Ottelut

          	 

  
   
  
  
  
  
  
  
  
   

  
  
  
  
  
  
  
  
  
  

  
   
  
  
  
  
  
  
  
  

  
   
  
  
  
  
  
  
  
  

  
   
  
  
  
  
  
  
  
  

  
   
  
  
  
  
  
  
  
  

  
   
  
  
  
  
  
  
  
  

  
  
  
  
  
  
  
  
  
  

  
   
  
  
  
  
  
  
  
  

  
   
  
  
  
  
  
  
  
  

## Karsintaottelut

|}

Santander säilyi Primera Divisiónissa.

## Lähteet
Skip Bayless

**John Edward "Skip" Bayless II** (s. 4. joulukuuta 1951 Oklahoma City, Oklahoma, Yhdysvallat) on yhdysvaltalainen näyttelijä, urheilutoimittaja ja televisiopersoona. Hän on työskennellyt ESPN-urheilukanavan toimituksessa useissa eri tehtävissä täysipainoisesti vuodesta 2004 lähtien.

Kärkkäistä mielipiteistään ja kommenteistaan tunnettu Bayless on yksi Pohjois-Amerikan urheilupiirien kiistellyimmistä henkilöistä. Hänen vastaväittelijänään toimii usein kanavan toinen kiistelty toimittaja Stephen A. Smith.

Vanderbiltin yliopistosta valmistunut Bayless on ESPN:n lisäksi työskennellyt myös muun muassa Chicago Tribunen ja Los Angeles Timesin toimituksissa.

## Lähteet
Ann-Marie Häyrén

**Ann-Marie Elisabet Häyrén-Malmström** (20. lokakuuta 1904 Helsinki − 10. joulukuuta 1980 Helsinki) oli suomalainen taidemaalari ja ruotsin kielellä kirjoittanut runoilija. 

Häyrénin vanhemmat olivat kasvitieteilijä Ernst Fredrik Häyrén (1878−1957) ja Maria Albrecht (1878−1922). Hän opiskeli maalausta Helene Schjerfbeckin johdolla 1920 ja kävi Suomen Taideyhdistyksen piirustuskoulua 1920 ja 1922 sekä Taideteollista keskuskoulua 1922−1925. Hän osallistui Suomen Taiteilijain näyttelyihin 1921, 1922, 1923 ja 1926.

Häyrén toimi  piirustusopettajana Svenska normallyceum -nimisessä oppikoulussa Helsingissä vuosina 1946–1967.

## Maalauksia
* Seinämaalaus, Folkhälsan-yhdistys. 1934 (tuhoutunut)
* Seinämaalaus, Sophie Mannerheimin lastenkoti. 1935
* Öljyvärityö Posetiivari 29 huutokaupattu

## Kirjallista tuotantoa
Nimellä *Ann-Marie Häyrén*:
* *Brinnande stig*. Söderström, Helsingfors 1945
* *Solstorm* : dikter. Söderström, Helsingfors 1946
* *[[Einar Reuter]] och Helene Schjerfbeck*.  Finsk tidskrift : kultur, ekonomi, politik 1977

## Lähteet
* 
* Kuvataiteiljamatrikkeli : Ann-Marie Elisabet Häyrén-Malmström
* Geni.com : Ann-Marie Elisabet Häyrén-Malmström (1904-1980) 
* Kirjasampo.fi : Ann-Marie Häyrén
Kaivola (Laitila)

**Kaivola** on runsaan 100 asukkaan kylä itäisessä Laitilassa. Lähimmät naapurikylät ovat Katinhäntä etelässä ja Pahojoki idässä. Matkaa Laitilan keskustaan on noin 13 kilometriä. Kaivolassa on kotiseutumuseo, ja koulu jossa on luokat 1.–6. Kylässä toimii Kaivolan kesäteatteri. Teatterin tuotoilla rahoitetaan muun muassa kotiseutuyhdistys Suhinan toimintaa. Kaivola on myös valittu Suomen vuoden kyläksi vuonna 1988.
Ebba Björkbom-Bäckman

**Ebba Rosalie Björkbom-Bäckman**, aik. *Öflund* (26. lokakuuta 1904 Vaasa – 24. heinäkuuta 1982) oli suomalainen konttoristi ja ruotsin kielellä kirjoittanut runoilija. 

Björkbom-Bäckmanin vanhemmat olivat merikapteeni Knut Axel Björkbom ja Aina Maria Sjöblom. Hän oli naimisissa merikapteeni Uno Ragnar Gideon Bäckmanin kanssa.

## Teoksia
* *Mognande ax* : dikter. Schildt, Helsingfors 1937
* *Livsvindar* : dikter. Schildt, Helsingfors 1938

## Lähteet
* 
* Svenskt författarlexikon 1. 1900-1940 A-Ö (Project Runeberg) 
* Kirjasampo.fi : Ebba Björkbom-Bäckman

### Viitteet
Bill Simmons

**William J. "Bill" Simmons III** (s. 25. syyskuuta 1969 Worcester, Massachusetts) on yhdysvaltalainen urheilutoimittaja ja kirjailija. Hän on työskennellyt ESPN-urheilukanavan toimituksessa useissa eri tehtävissä vuodesta 2001 lähtien.

Simmons on myös työskennellyt puolentoista vuoden ajan käsikirjoittajana ABC-televisiokanavan Jimmy Kimmel Live! -keskusteluohjelmassa, sekä kirjoittanut kaksi kirjaa.

Yhdysvaltain itärannikolta, Bostonin seudulta kotoisin oleva Simmons kannattaa avoimesti alueen urheiluseuroja, kuten Boston Celticsiä ja New England Patriotsia. 

## Lähteet
Rudimental

**Rudimental** on nelihenkinen vuonna 2010 perustettu drum and bass -yhtye Lontoosta. Yhtyeen muodostavat Piers Agget, Kesi Dryden, Amir Amor ja DJ Locksmith. Yhtyeen sai julkisuutta vuonna 2012 julkaistulla singlellään "Feel the Love". Se nousi Britannian singlelistan kärkeen. Myös single "Waiting All Night" saavutti ykköspaikan Britannian singlelistalla. Rudimentalin debyyttialbumi *Home* nousi myös Britannian listaykköseksi.

## Diskografia
### Albumit
* *[[Home (Rudimentalin albumi)|Home]]* (2013)
* *[[We the Generation]]* (2015)
* *[[Toast to Our Differences]]* (2019)

### Singlet
*"Deep in the Valley" (feat. MC Shantie) (2011)
*"Speeding" (feat. Adiyam) (2011)
*"Spoons" (feat. MNEK & Syron) (2011)
*"Feel the Love" (feat. John Newman)	(2012)
*"Not Giving In" (feat. John Newman & Alex Clare) (2012)
*"Waiting All Night" (feat. Ella Eyre) (2013)
*"Right Here" (feat. Foxes) (2013)
*"Free" (feat. Emeli Sandé) (2013)
*"Powerless" (feat. Becky Hill) (2014)
*"Give You Up" (feat. Alex Clare) (2014)
*"Pompeii" / "Waiting All Night" (mukana Bastille feat. Ella Eyre) (2014)
*"Bloodstream" (mukana Ed Sheeran) (2015)
*"Never Let You Go" (feat. Foy Vance) (2015)
*"I Will For Love" (feat. Will Heard) (2015)
*"Rumour Mill" (feat. Anne-Marie & Will Heard) (2015)
*"Lay It All on Me" (feat. Ed Sheeran) (2015)
*"Common Emotion" (feat. MNEK) (2016)
*"These Days" (feat. Jess Glynne, Macklemore & Dan Caplen) (2018)
*" Scared Of Love" (feat. RAY BLK & Stefflon Don) (2019)

## Lähteet

## Aiheesta muualla

* Viralliset sivut
Mars Orbiter Mission

**Mars Orbiter Mission** (MOM), epäviralliselta nimeltään *Mangalyaan*, on Intian avaruustutkimusjärjestö ISRO:n Mars-luotain, joka laukaistiin 5. marraskuuta 2013 Sriharikotassa sijaitsevasta avaruuskeskuksesta PSLV-kantoraketilla Maata kiertävälle radalle. Marsia kohti alus lähetettiin 1. joulukuuta 2013. Se asettui Marsin kiertoradalle syyskuussa 2014. Samalla ISRO:sta tuli neljäs Marsin saavuttanut avaruusjärjestö Roskosmoksen, NASA:n ja ESA:n jälkeen.

Luotaimessa on viisi tieteellistä instrumenttia, joilla tutkitaan planeetan pinnanmuotoja, mineralogiaa sekä kaasukehää. 

## Lennon vaiheet
* 5. marraskuuta 2013 – MOM laukaistiin maata kiertävälle radalle
* 11. marraskuuta 2013 – Yritys nostaa satelliitin kiertorataa epäonnistui, koska työntömoottori toimi liian vähän aikaa.
* 12. marraskuuta 2013 – MOM saatiin halutulle korkeammalle radalle uudella yrittämällä.
* 1. joulukuuta 2013 – Laukaisu Marsia kohti. Noin 22 minuuttia kestäneen polton aikana 440 newtonin työntövoimainen raketti lähetti luotaimen kohti Marsia.
* 700 miljoonan kilometrin ja 300 päivän matkan aikana luotain suorittaa tarvittavia suunnan muutoksia.
* 24. syyskuuta 2014 – MOM saapuu Marsiin.  Luotaimen rakettimoottorin polton on tarkoitus asettaa luotain 377 km x 80 000 km kiertoradalle.

## Tieteellinen toiminta
15 kilogramman tieteellinen hyötykuorma koostuu viidestä mittalaitteesta. 
Satelliitin on tarkoitus suorittaa mittauksia Marsin kiertoradalla vähintään 6 kuukauden ajan. 

;Kaasukehä
* Lyman-Alpha Photometer (LAP) – fotometri, joka mittaa deuteriumin ja vedyn suhteellista runsautta yläkaasukehän Lyman-alfa -säteilyn perusteella. Deuterium/vety suhde auttaa arvioimaan kuinka paljon vettä häviää avaruuteen.
* Methane Sensor For Mars (MSM) – mittaa Marsin ilmakehää mahdollisen metaanin varalta
;Hiukkasympäristö
* Mars Exospheric Neutral Composition Analyser (MENCA) – analysoi neutraalien hiukkasten koostumusta
;Pinnan kuvaus
* Thermal Infrared Imaging Spectrometer (TIS) – mittaa Marsin pinnan lämpötilaa ja emissiivisyyttä, mikä auttaa pinnan koostumuksen ja Mineralogian päättelemisessä
* Mars Color Camera (MCC) – kuvaa Marsin pintaa näkyvän valon aallonpituudella

## Lähteet